[{"text_idx": "#000003", "text": "EL leppis kokku gaasi hinnalaes"}, {"text_idx": "#000004", "text": "Euroopa Liidu liikmesriigid leppisid kokku gaasi hinnalaes. Gaasi hinnalagi rakendub alates 15. veebruarist ning gaasi hinnale hakkab siis kehtima hinnalagi 180 eurot megavatt-tunni kohta."}, {"text_idx": "#000005", "text": "Euroopa Liidu riigid leppisid kokku gaasi hinnalaes, see rakendub alates hinnast 180 eurot megavatt-tunni kohta. Gaasi hinnalae poolt ha\u0308a\u0308letas ka Saksamaa, to\u0303i Reuters esile."}, {"text_idx": "#000006", "text": "Esmaspa\u0308eval kohtunud energiaministritele oli eelmise na\u0308dala u\u0308lemkogu teinud u\u0308lesandeks erimeelsused u\u0308letada. Euroopa Komisjon pakkus novembris hinnalae ettepanekuks 275 eurot megavatt tunnilt, nu\u0308u\u0308d on kokku lepitud oluliselt madalamal tasemel."}, {"text_idx": "#000007", "text": "Gaasi hinnalagi rakendub alates 15. veebruarist. Euroopa gaasituru operaator on liikmesriike viimastel na\u0308dalatel korduvalt hoiatanud, et hinnalael vo\u0303ib olla turule katastroofiline mo\u0303ju."}, {"text_idx": "#000008", "text": "Ts\u030cehhi to\u0308o\u0308stus- ja kaubandusminister Jozef Sikela to\u0303i esile, et \"u\u0308helt poolt pakutakse lahendust ja mehhanismi, mis oleks ajutine ha\u0308dapidur ja kus oleks palju kaitsemeetmeid, mis lubavad meil deaktiveerida mehhanismi juhul kui see ei to\u0308o\u0308ta.\""}, {"text_idx": "#000009", "text": "Euroopa Komisjoni energeetikavolinik Kadri Simson aga ro\u0303hutas, et on u\u0308lioluline, et Euroopa Liidu liikmesriigid suutsid esmaspa\u0308eval gaasi hinnalaes kokku leppida."}, {"text_idx": "#000010", "text": "\"Euroopa U\u0308lemkogu andis energiaministritele selge u\u0308lesande jo\u0303uda ta\u0308na kokkuleppele. Oleme teinud eesistuja ja liikmesriikidega la\u0308hedast koosto\u0308o\u0308d ning ma usun, et kokkulepe on ka\u0308eulatuses,\" u\u0308tles Simson."}, {"text_idx": "#000011", "text": "Gaasi hinnalae eesma\u0308rgiks on va\u0308hendada maagaasi hinda gaasi tarbijatele Euroopas ning va\u0308hendada sellest tingitud inflatsiooni."}, {"text_idx": "#000013", "text": "Majandus- ja taristuminister Riina Sikkut u\u0308tles hinnalae kehtestamise kohta, et tegu on selge kompromissiga ning selle saavutamiseks tulid vastu nii ko\u0303rgema kui madalama hinna pooldajad."}, {"text_idx": "#000014", "text": "Sikkut tunnistas, et Eesti jaoks ei ole ta\u0308nane lahendus ideaalne, kuid sellest olulisem oli tema so\u0303nul saavutada u\u0308htne Euroopa Liidu la\u0308henemine. Samuti oli ministri so\u0303nul positiivne, et kehtestati ka kaitsemeetmed, et va\u0308ltida olukorda, kus liiga madal hinnalagi viib vajamineva gaasi Euroopa asemel mujale."}, {"text_idx": "#000015", "text": "Ko\u0303ige olulisem on aga Sikkuti so\u0303nul pikas perspektiivis so\u0303ltuvuse va\u0308hendamine kolmandate riikide fossiilku\u0308tustest."}, {"text_idx": "#000017", "text": "Hinnalagi rakendub juhul kui kuu ette tulevikutehingute hind gaasibo\u0308rsil (Dutch Title Transfer Facility - TTF) on kolmel kauplemispa\u0308eval u\u0308le 180 euro/MWh ja kui hinnatase on va\u0308hemalt 35 euro vo\u0303rra ko\u0303rgem kui LNG referentshind sama kolme pa\u0308eva jooksul."}, {"text_idx": "#000018", "text": "Kui hinnalagi on kehtestatud, peatatakse selle kasutamine ko\u0303ige varem 20 pa\u0308eva pa\u0308rast, kui hind on selleks ajaks pu\u0308sinud kolme pa\u0308eva jooksul allpool 180 eurot/MWh. Lisaks on Euroopa Komisjonil vo\u0303imalik hinnalae mehhanism lo\u0303petada, kui olukord turul normaliseerub, kuulutatakse va\u0308lja regionaalne vo\u0303i EL-u\u0308lene ha\u0308daolukord vo\u0303i kui tehakse vastav poliitiline otsus."}, {"text_idx": "#000020", "text": "Saksamaa toetas gaasi hinna lage, kuigi varem on Saksa valitsus va\u0308ljendanud muret, et gaasi hinnalae to\u0303ttu ei pruugi Euroopa saada endale vajalikku gaasi maailmaturult."}, {"text_idx": "#000021", "text": "Allikate kinnitusel Madalmaad ja Austria ja\u0308tsid ha\u0308a\u0308letamata. Mo\u0303lemad riigid olid ko\u0303nelustel hinnalae vastu, kuna kartsid, et see seab ohtu Euroopa energiajulgeoleku."}, {"text_idx": "#000022", "text": "Kreml: EL-i gaasi hinnalagi on turumehhanismi sekkumine"}, {"text_idx": "#000024", "text": "Peskovi so\u0303nul ei ole selline sekkumine gaasiturgu vastuvo\u0303etav. Peskovi va\u0308itel vo\u0303tab Venemaa aega, et kehtestatud meetme plusse ja miinuseid po\u0303hjalikult vaagida ning Venemaa vastus teatavaks teha."}, {"text_idx": "#000025", "text": "Peskovi hinnangul ei na\u0308ita u\u0308heksa riigi eriarvamus lo\u0303het Euroopa Liidus, kuna nende seisukohtade erinevused olid tehnilised, mitte po\u0303himo\u0303ttelised."}, {"text_idx": "#000026", "text": "Vene va\u0308lisminister Sergei Lavrov u\u0308tles gaasilae kehtestamise kohta \"See on nende enda asi. Pole enam midagi teha \u2013 las teevad,\" u\u0308tles Lavrov."}, {"text_idx": "#000027", "text": "Kotov: gaasi hind ja\u0308a\u0308b talvel umbes 100 euro juurde"}, {"text_idx": "#000034", "text": "Anna-Liisa Blaubru\u0308k: meediapa\u0308devuse arendamine hoiab ajakirjandusvabadust"}, {"text_idx": "#000040", "text": "Vene naftale seatud piirangute to\u0303ttu vo\u0303ib Soome lahe keskkond ohtu sattuda"}, {"text_idx": "#000045", "text": "USA tulistas oma o\u0303huruumis hulkuva Hiina o\u0303hupalli alla"}, {"text_idx": "#000050", "text": "Himurad kvollid on valmis suguu\u0308hte nimel surema"}, {"text_idx": "#000057", "text": "Vene majandus vo\u0303ib muutuda Hiina ju\u0308aanist so\u0303ltuvaks"}, {"text_idx": "#000064", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]